《送何龙友太史还朝》
明代·黄圣年

河阳车骑散重阴，羽猎声华在上林。望阙几年沧海使，出关今上白云心。

梅花江国行频上，春色龙池到已深。揽袂莫须三叠曲，垂裳方御五弦琴。

作者简介：黄圣年，字逢永，号石佣，又号大药山人。顺德人。维贵子。明神宗万历四十六年（一六一八）举人。授湖广当阳教谕。以足疾归。与陈子壮等十二人修复南园诗社。卒年六十二。生平好学能文，与其兄圣期少受庭训，著述甚富，尤工书法。有《墙东草》《壬游草》《薜蕊斋》等集。清温汝能《粤东诗海》卷四五有传。